Klinički centar Crne Gore

Broj iz evidencije postupaka javnih nabavki: 19/22

Redni broj iz Plana javnih nabavki: 137

Podgorica, broj 03/01-11776/3 od 11.05.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Klinički centar Crne Gore objavljuje

**TENDERSKU DOKUMENTACIJU broj 19/22**

**ZA OTVORENI POSTUPAK JAVNE NABAVKE**

**isporuke i ugradnje sistema za klimatizaciju i ventilaciju prostora fizikalne medicine koji će da se adaptira**

Predmet nabavke se nabavlja:

- kao cjelina

1. **POZIV ZA NADMETANJE**
2. Podaci o naručiocu;
3. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke,
	4. Način nabavke:
* Cjelina,
	1. Uslovi za učešće u postupku javne nabavke,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[1]](#footnote-1)**
2. Naziv i opis predmeta nabavke u cjelini sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[2]](#footnote-2)**

**Procijenjena vrijednost predmenta nabavke:[[3]](#footnote-3)**

 **Procijenjena vrijednost predmeta nabavke bez zaključivanja okvirnog sporazuma**:

-kao cjeline je 41.323,00€;

Obrazloženje razloga zašto predmet nabavke nije podijeljen na partije:

Obrazloženje razloga zašto predmet nabavke nije podijeljen na partije: Naručilac pokreće predmetnu nabavku kao cjelinu iz razloga što je predmet nabavke jedinstvena cjelina-sistemi za klimatizaciju, nije ga moguće podijeliti po partijama, jer nije cjelishodno da se različite vrste nabavljaju od različitih dobavljača, pa je stoga jedino kroz nabavku kao cjelinu moguće adekvatno odgovoriti potrebama Naručioca za predmetnim proizvodima.

**ZAKLJUČIVANJE OKVIRNOG SPORAZUMA**

Zaključiće se okvirni sporazum:

- ne

**PONUDA SA VARIJANTAMA**

Mogućnost podnošenja ponude sa varijantama

- Varijante ponude nijesu dozvoljene i neće biti razmatrane.

**REZERVISANA NABAVKA**

- Ne

**NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Za proizvode za koje su navedeni robni znakovi i riječi „ili ekvivalentno” ponuđač je dužan da dostavi dokaz o tehničkim karakteristikama. Ponuđeni ekvivalnetni proizvodi moraju imati iste ili bolje karakteristike od proizvoda navedenih u Tehničkoj specifikaciji predmeta nabavke.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

* garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora, koja važi tri dana duže od roka važenja ugovora, a koju će Naručilac aktivirati ukoliko Dobavljač ne izvršava uredno svoje ugovorne obaveze;
* garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja identičnim sa ugovorenim garantnim rokom. Ova garancija mora da je bezuslovna i plativa na prvi poziv naručioca .
1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

- odnos cijene i kvaliteta

*Koristiće se proporcionalna (relativna) metoda na sljedeći način:*

*Podkriterijum cijena će se vrednovati na sljedeći način:*

*Kao osnov za vrednovanje ponuda uzimaju se ponuđene cijene ispravnih ponuda.*

*Podkriterijum najniža ponuđena cijena iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum od maksimalnih 95 bodova, po formuli:*

*Broj bodova = C (Najniža ponuđena cijena) / C (ponuđena cijena) \* 90*

*Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.*

*Podkriterijum kvalitet iskazuje se na način što se najkraći ponuđeni rok isporuke i montaže podijeli sa ponuđenim rokom isporuke i montaže i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli:*

*Broj bodova = C (najkraći ponuđeni rok) / C (ponuđeni rok) \* 10*

1. **JEZIK PONUDE**

Ponuda se sačinjava na:

Crnogorskom jeziku i drugim jezicima koji su u službenoj upotrebi u Crnoj Gori, u skladu sa Ustavom i zakonom.

Engleski jezik za dio ponude koji se odnosi na dokaze o tehničkim karakteristikama ponuđenih proizvoda.

Ponuđač je obavezan da na zahtjev naručioca prevede dokumenta dostavljena na engleskom jeziku.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 30.05.2022. godine do 9 sati.

Otvaranje ponuda održaće se dana 30.05.2022. godine u 9 sati u prostorijama Službe za javne nabavke u ulici Ljubljanska bb Podgorica.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Ljubljanska bb Podgorica,
* preporučenom pošiljkom sa povratnicom na adresi Ljubljanska bb, Podgorica.

radnim danima od 07 do 15 sati, zaključno sa danom 30.05.2022. godine do 9 sati.

🞎 Razlozi hitnosti za skraćenje roka za podnošenje ponuda: U otvorenom postupku javne nabavke po tenderskoj dokumentaciji broj 107/21 ugovoreni su radovi na adaptaciji prostora fizikalne medicine. U ovom postupku i igovoru je predviđeno da će se ugovoreni radovi izvoditi uporedo sa radovima iz II faze koji obuhvataju klimatizaciju prostora. Iz tog razloga, neophodno je u najkraćem mogućem zakonskom roku sprovesti predmetni postupak nabavke, kako bi što prije počeli svi radovi. Skraćivanjem roka za dostavljanje ponuda neće biti narušena načela javnih nabavki.

1. **USLOVI ZA AKTIVIRANJE GARANCIJE PONUDE[[4]](#footnote-4)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke: ne.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

Ako Dobavljač kasni sa isporukom robe, za svaki dan zakašnjenje u isporuci obavezan je da naknadi štetu Naručiocu u visini 0.50% ukupne vrijednosti neisporučene robe, a najviše do 5% vrijednosti ugovora. Šteta će se nadoknaditi od sredstava dobijenih na ime aktiviranja činidbene garancije.

Sve eventualne sporove koji nastanu iz, ili povodom, ugovora o javnoj nabavci – ugovorne strane će pokušati da riješe sporazumno.

Ukoliko sporovi između naručioca i dobavljača ne budu riješeni sporazumno, ugovara se nadležnost stvarno nadležnog suda u Podgorici.

Ugovorne strane su saglasne da do raskida ovog ugovora može doći ako bude ispunjen neki od uslova propisan članom 150 Zakona o javnim nabavkama (,,Sl. list CG” br. 74/19).

Ugovor o javnoj nabavci koji je zaključen uz kršenje antikorupcijskog pravila ništav je u skladu sa članom 38 Zakona o javnim nabavkama (,,Sl. list CG” br. 74/19).

Na sve što nije regulisano odredbama Ugovora o javnoj nabavci primijeniće se odredbe Zakona o obligacionim odnosima (Objavljen u "Sl. listu CG", br. 47 od 7. avgusta 2008, 4/11, 22/17).

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Klinički centar Crne Gore

Broj: 03/01-11776/2

Podgorica: 11.05.2022. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 19/22 iz Plana javne nabavke broj 3398 od 31.01.2022. godine (dopuna od 30.04.2022. godine) za nabavku isporuke i ugradnje sistema za klimatizaciju i ventilaciju prostora fizikalne medicine koji će da se adaptira nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca direktor dr Ljiljana Radulović

 *s.r.*

Službenik za javne nabavke Nisera Mekić

 *s.r.*

Lice koje je učestvovalo u planiranju javne nabavke Novo Govedarica

*s.r.*

 Član komisije za sprovođenje postupka javne nabavke Jelena Mićanović

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

**Komisija za sprovođenje postupka javne nabavke:**

Predsjednik Jelena Mićanović dipl.pravnik

*s.r.*

Član Nisera Mekić, dipl. ecc

*s.r.*

Član Novo Govedarica, dipl.ing

 *s.r.*

1. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-1)
2. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-2)
3. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-3)
4. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-4)